Ooyamatsimu

— şintoizmdə dağlar, dəniz və müharibə kamisi. O, yapon tanrıları İzanaqi və İzanaminin oğlu, günəş tanrıçası Amaterasunun böyük qardaşı və Fuci dağının tanrıçası Konohanasakuya-himenin, həmçinin Niniqi no Mikotonun həyat yoldaşının atasıdır. Ooyamatsumi dağların, dənizlərin və müharibələrin mühüm tanrısı hesab olunur. Onun ən önəmli müqəddəs məbədi Ooyamazumi-cinca Miyaura qəsəbəsində, Ehime prefekturasına aid İmabari şəhərində yerləşir.

Dağ tanrısı (, ) kimi hörmət edilən Ooyamatsuminin şərəfinə Fukuoka prefekturasının Asakura şəhərində hər il dekabrın 2-si "Aşiroy festivalı" () keçirilir. Festival zamanı oşinoy (yap. 白粉) — yəni ağ pudra, yeni məhsuldan əldə edilmiş düyüdən hazırlanır, toz halına salınır və böyük qaba su ilə qarışdırılır. Bu mərasim yerli Ooyamatsumi-cincada keçirilir və yeni məhsula görə təşəkkür, gələn il üçün bol məhsul dilənilir. Əvvəlcə pudra məbəddəki baş keşişin üzünə çəkilir, sonra isə digər iştirakçılara da tətbiq olunur. Üzə çəkilən pudranın naxışından gələn il məhsulun bolluğu barədə proqnoz verilir. Pudranın evə qayıdana qədər yuyulmaması tövsiyə olunur. Həmçinin deyilir ki, oşinoy pudrasını yeməyə əlavə etmək və mal-qaraya — inək, at və digər iş heyvanlarına vermək faydalıdır.

 İstinadlar 

Kateqoriya:Yaponiya ilahları
Kateqoriya:Şintoizm